I Simply Red i ze stài un grupo muzegałe pop-soul britànego, fondà inte ła prima metà dei ani otanta da Mick Hucknall e do ex conponenti de ła band dei Durutti Column; Anthony Bowers e Chris Joyce. In vintisincue ani de cariera i ga vendùo suparzó 55 miłion de dischi. Ispirà da un concerto dei Sex Pistols, che'l s'avea dezvolzesto a Manchester, inte'l 1976 , el studente d'arte Mick Hucknall el ga desidesto, a l'età de 15 ani, de afrontàr ła cariera de ezecudor muzegałe; inte'l ziro de pochi ani el se gà simentà par ła prima volta in sto ròło, cantando in un grupo punk ciamà The Frantic Elevators. Hucknall el gà sercà de cuadràr diverse etichete locałi a publegàr el materiałe dei Elevators, anpò el zòvane grupo el se gà desfà inte'l 1984; el só ùnego suceso el ze stà l'ùltemo singoło: "Holding Back the Years", portàda po' al gran suceso intarnasionałe dai Simply Red. Avendo capìo che ła só voze ła podeva oncora èsar orizene de grande fortune, Hucknall el asume el só primo manager, Elliot Rashman, che'l gavea granda pasion pa'łe potensiałità de Hucknall. So' i scominsi de'l 1985 i gaveva za creà un grupo conponesto da muzeghisti de alto profiło, conponendo brani che i intaresava diverse major discogràfeghe. I gà adotà el nome Simply Red tołendoło da'l soranome che'l cantante el gaveva resevùo pa'l cołor che ga i só cavełi e cusì i ga sotoscrivesto un contrato co l'eticheta Elektra. Indiłataménte i taca proàr e ben presto a rezistràr de'l materiałe, e siben el grupo el gavese belche un só setagio, 'sto parìodo el ze fenìo par èser pìtosto turbołento; racuanti artisti che i ga contribuìo a'l zviłupo dei Simply Red i ze stài repagài co insucesi, e A se ga zenarà sentimenti de amaresa e de rivalsa, che in alcuni cazi i gà regałà ad Hucknall ła reputasion de operador spietà. El grupo el ezordise co Fritz McIntyre a łe tastiere, Chris Joyce a ła bateria, David Fryman a ła ghitara e Tony Bowers al baso. El só primo singoło el ze stà "Money's Too Tight " inte el 1985, una Top 20 inte ła clasifega britànega e soratuto na Top 5 in Itałia; sta canson ła ze na cover de'l brano soul dei Valentine Brothers, venjesto fora l'ano prima. Ła potensa vocałe de Mick e ła fòrsa de ła band ła ga ełezesto i Simply Red come «grupo da tenjer soto osarvasion». Daspò l'usida de'l singoło e de'l rełativo video, Mick el łisensia Fryman. Inte'l grupo entra Tim Kellett , ex turnista dei Durutti Column, e el ghitarista Sylvan Richardson. Na sucesiva serie de flop se ga verifegà un ano drìo, cuando "Holding Back the Years", un rirangiamento de'l brano dei veci Frantic Elevators, el ze rivà in sìma a ła U.S. Chart. El ze stà po' republegà anca in Gran Bretanja e 'sta volta el gà ciapà el nùmaro 2. Suito i Simply Red i ze stài incoronài , e el só àlbun de debuto, , el gera so tuti łe scansìe de łe boteghe de mùzega de ła tèra. L'imàzene de Hucknall cofà ùltemo Oliver Twist, co un baston da pasegio, majon de łana e na bareta de stòfa a coèrzar na «scóeta» zregołà de cavèi rosi, ła ze stà bastansa distintiva, ma presto ła ga paresto inapropià par el disco de platino che'l ze seguìo. Par el tour A vien rołà el sasofonista Ian Kirkham e ła corista Janette Sewell. Par'l segondo albun, , xe stà adotà un stiłe pì sobrio: capèłi e bonbeta e conpleti cołorà gheva sostituìo el da sbrìzo. Anca ła mùzega gà canbià, co l'introspesion sosiałe comentativa de'l só debuto rinpiasà da na sonorità soul funky pì sbrenà.